《周国雍参藩寄红罽衣赋此为谢》
明代·朱多炡

万里蚕丛亦浣纱，使君缄赠自三巴。濯残秋水天孙锦，染尽春山杜宇花。

懒集芰荷成短褐，閒过祗树混袈裟。相思几上江边阁，却捲珠帘坐暮霞。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。